36. ΝΟΜΟΘΕΤ.ΔΙΑΤΑΓΜΑ υπ’ αριθ. 297 της 23/25 Σεπτ. 1969 (ΦΕΚ Α΄194) Περί δασμολογικών τινών απαλλαγών. Άρθρ.1.-1.Καύσιμα και λιπαντικά, αναλισκόμενα δια την κίνησιν των υπηρεσιακών αυτοκινήτων, ανά ενός, των Μητροπολιτών της Επικρατείας, απαλλάσσονται των δασμών και φόρων. 2.Δι’ αποφάσεως του επί των Οικονομικών Υπουργού, καθορισθήσονται αι απολύτως αναγκαιούσαι δι’ έκαστον αυτοκίνητον ποσότητες καυσίμων και λιπαντικών, ως και ο τρόπος παροχής της δασμολογικής απαλλαγής. 3.Η ισχύς του παρόντος άρθρου άρχεται από της δημοσιεύσεως εις την Εφημερίδα της Κυβερνήσεως της κατά την προηγουμένην παράγραφον, αποφάσεως. Εξεδόθη η υπ’ αριθ.10639/245 της 5/20 Νοεμ.1969 αποφ. Υπ. Οικονομικών (ΦΕΚ Β΄764) περί του ανωτάτου ορίου, των όρων και διατυπώσεων παραλαβής υπό των Μητροπολιτών της Επικρατείας, καυσίμων και λιπαντικών, άνευ δασμών και λοιπών φόρων, δια την κίνησιν του Υπηρεσιακού αυτοκινήτου αυτών. Άρθρ.2.-1.Πάσης φύσεως επιστημονικός εξοπλισμός, εισαγόμενος εκ του εξωτερικού δια την εγκατάστασιν εν Ελλάδι, υπό ξένων Κρατών ή οργανισμών ή ιδιωτών, αστρονομικών σταθμών και αστεροσκοπείων, απαλλάσσεται πάντων εν γένει των δασμών, φόρων και τελών υπέρ του Δημοσίου ή τρίτων, υπό την προϋπόθεσιν τηρήσεως των διατάξεων του Νόμ. 3215/55, “περί προτιμήσεως των προϊόντων της εγχωρίου βιομηχανίας και βιοτεχνίας”, ως ούτος ετροποποιήθη και συνεπληρώθη δια του Νόμ. 4484/65. Ο Νόμ. 3215/1955 παρατίθεται εν τόμ. 13 σελ. 80,01. 2.Οι διατάξεις του εδαφ. ε΄ της παρ.1 του άρθρ. 2 του Α.Ν. 89/67, “περί εγκαταστάσεως εν Ελλάδι αλλοδαπών εμποροβιομηχανικών εταιρειών” έχουσιν εφαρμογήν προκειμένου περί του επιστημονικού, αλλοδαπής υπηκοότητος, προσωπικού των εγκαθισταμένων εν Ελλάδι κατά την προηγουμένην παράγραφον αστρονομικών σταθμών και αστεροσκοπείων. Ο Α.Ν. 89/1967 παρατίθεται εν τόμ. 26 σελ. 74, 03. 3.Αι λεπτομέρειαι χορηγήσεως των, κατά τας προηγουμένας παραγράφους δασμολογικών διευκολύνσεων, καθορισθήσονται δι’ αποφάσεως των Υπουργών Οικονομικών και Εθνικής Παιδείας και Θρησκευμάτων. Εξεδόθη η υπ’ αριθ. Δ. 322/6 της 2/12 Φεβρ. 1970 απόφασις των Υπουργών Οικονομικών και Εθν. Παιδείας και Θρησκευμάτων (κατωτ. αριθ. 37). Άρθρ.3.-Η ισχύς των διατάξεων του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, εκτός εάν άλλως εν αυταίς ορίζεται. 